Exqrch/javanese-Komodo-pixelgpt huggingface dataset:
Miturut buku "Legenda & Budaya Désa Bleberan" ingkang dipunterbitaken déning pamaréntah désa Bleberan, Gua Rancang Kencono kapanggih nalika taun 1720
wanci punika wonten Laskar Mataram ingkang kabur saking Walanda anama Kyai Putut Linggo Bowo lan Kyai Soreng Pati manggihaken gua kanggé ngaso
Gua punika lajeng dados papan kanggé patemon Laskar Mataram kanggé nyusun siasat perang
Awit saking punika papan punika dipunparingi nama Gua Rancang Kencono
Tembung "rancang" ingkang ateges "rencana" kaliyan "kencono" ingkang ateges emas ingkang mulya
Dados saged dipuntegesi gua ingkang kaginakaken kanggé ngrancang lakonan ingkang asipat mulya
Kajawi papan kanggé nyusun siasat, wonten ugi Laskar Mataram ingkang remen tapa supados pikantuk wangsit / wisik saking Gusti ingkang ndadosaken Gua Rancang Kencono papan kanggé mertapa
Wonten gua punika wonten satunggal ruangan alit kanthi ukuran 3x3 mèter lan papan kanggé mlebet ingkang sempit
Ruangan punika ingkang kala rumiyin dados papan kanggé mertapa
Gua Rancang Kencono punika kapérang dados tigang ruangan, inggih punika ruangan ageng ingkang wujud aula, ruwang peteng ingkang kanggé mertapa, lajeng lorong marang air terjun Sri gethuk
Nalika tindhak dhateng gua punika ingkang khas punika perbukitan karts lan wit jati amargi Gua Rancang Kencono punika mapan ing madyaning bukit kapur lan hutan jati
Kangge mlebet gua punika mlampah liwat tangga ingkang ngajengipun wonten wit ageng ingkang sampun atusan taun
Wonten ing gua punika wonten papan jembar kanthi wiyar 20 x 20 mèter ingkang déning masarakat sakiwa-tengené dados papan kanggé papan dolanan saha wonten ugi ingkang ngginakaken kanggé kemah
Wonten ing salah satunggaling ruwang wonten seratan sarta gambar gendéra Merah Putih
Miturut cariyos wonten lorong ingkang ngubungaken Gua Rancang Kencono kaliyan Air terjun Sri gethuk .
Citra Scholastika Skolastika Citra Kirana Wulan utawa Citra Scholastika (lair ing Yogyakarta, 5 Juni 1994) iku sawijining penyanyi Indonésia
Dhèwèké dadi finalis Indonesian Idol kaping 6 sing paling enom
Awit cilik dhèwèké seneng nyanyi, dhèwèké pinter ana ing babagan musik jazz kang dadi ciri khas vokalé.
Trakéa Trakéa (batang tenggorokan) punika pipa ingkang dawa kira-kira 9 cm
Tkakèa kasusun atas enem bélas ngantos rongpuluh cincin-cincin balung rawan ingkang kabéntuk C, cincin balung rawan punika ing pérangan wingking, botén kasambung ya iku ing panggènan trakèa kantèl ing esofagus
Sapunika migunani kanggé nahanakén supados trakea ajeg kabuka
Cincin-cincin balung rawan diiket kaliyan jaringan fibrosa, sanèsipun ugi wonten pinten-pinten jaringan otot
Trakea dipunlapisi kaliyan kendhangan yiyid ingkang dipunhasilaken déning epitelium bersila
Silia-silia punika gerak ing inggil ing arah laring saéngga kaliyan obahan punika debu lan butir-butir lembut sanèsipun ingkang derek mlebet punika ngirup napas saged dipunmedalaken
Ing paru-paru trakea punika nyabang ngantos kalih wujud bronkus
Trakea utawi saluran udara inggih punika tiub ingkang ukuran kira-kira 12 cm ing panggènipun anterior kaliyan esofagus
Trakea manjang saking rawan krikoid larinks ing inggil balung vertebra toraks kaping gangsal lan salajengipun bagi ing bronkus primer tengen lan kiwa
Rengka wujud trakea saking 16 20 cecincin rawan hialin ingkang boten jangkep, nyerupai huruf C
Pérangan huruf ingkang boten jangkep punika ngarah ing posterior lan dipunisi déning otot cincin
Ing panggènan trakea nyabang, wonten satunggal sudut ing antawis bronkus primer tengen saha kiwa ingkang dipuntepang dados "Karina"
Trakea dipunlapisi déning "Epitelium Kolumna pseudostratum bersilium"
Fungsi trakea inggih punika kanggé nyediaken panggènan kanggé udara ingkang dipunbeta mlebet lan udara ingkang dipunmedalaken
Dados dalan mlebet udara ing paru-paru, ngusir debu-debu alus ingkang lolos saking penyarinagn ing gronggongan irung
Organ pernapasan trakea saking faring udara nglampahi laring, pangenane pita swanten, saking laring, udara mlebet trakea
Trakea dipunsebat ugi "pipa angin" utawi saluran udara
Trakea gadhah dawa kirang langkungipun 11,5 cm kaliyan diameter 2,4 cm
Trakea kasusun saking sekawan lapisan, inggih punika lapisan mukosa, lapisan submukosa, lapisan balung rawan, lan lapisan adventitia
Lapisan mukosa punika saking sel-sel epitel berlapis semu bersila ingkang ngandut sel goblet ingkang ngasilaké lendir (mucus)
Silia lan lendir gadhah fungsi nyaring debu utawa reget ingkang sampun mlebet
Lapisan submukosa punika saking jaringan ikat
Lapisan balung rawan punika kirang langkunge wonten 18 balung rawan dumadi horuf C
Lapisan adventitia punika saking jaringan ikat
Dinding trakea dipunlapisi lendir ing dinding trakea
Lendir punika gadhah fungsi nahan kanggé nahan benda asing ing membran sel epitel
trakea gadhah fungsi dados saluran udara pernapasan nuju ing alveolus
Trakea punika organ tunggal ing tengah ingkang gadhah dawa rata-rata ing tiyang diwasa 11 cm.
Xilem Pembuluh kayu utawa xilèm (dari "xylem", dari basa Yunani kuna "ξυλον" / Lat
"xylon", ingkang tegesé "kayu") punika salah satunggaling saking kalih kelompok mliginipun jaringan pembuluh ingkang dipungadahi déning tanèman berpembuluh (Tracheophyta)
Pembuluh kayugadahi fungsi nyalurkè zat bahan fotosintèsis saking oyot ing godong
Pembuluh kayu méénika saluran utami kanggé transportasi toya kaliyan sadaya substansi ingkang terlarut ing dalem saking oyot (saha ugi tukul tanéman sanès ingkang nyèrèp toya) nuju ing pérangan sanès tanéman, mliginipun godong
Kayu kabéntuk mliginipun saking kempalan pémbuluh kayu
Gerakan toya ing xilèèm asifat pasif amérgi xilèm kasusun saking sèl-sèl mati ingkang ngayu (ngélampahi lignifikasi), pramila xilèm botén gadhah peran ing prosès punika
Faktor penggerak utami inggih punika transpirasi
Faktor pembantu sanèsipun inggih punika tekanan akar sebab wonten bènténipun potensial toya ing salèbeting jaringan oyot kaliyan ing ruang lemah ing sisih perakaran
Gaya kapilaritas namung bantu dorong toya gayuh ingkang inggil, nanging botèn bantu gèrak
Sèl-sèl xilèm gadhah pinten-pinten tipè inggih punika trakea (boten dipungadahi déning taneman paku lan tumbuhan berbiji kabuka), trakeida, lan serabut trakeida
Sèl-sèl xilèm botén gadhah protoplasma
Ing sistem pembuluh kayu dipuntemuake parenkima kayu, ingkang ngisi ruang-ruang kosong ing antawis pembuluh saha bantu ngeleketake pembuluh-pembuluh mau
Trakea saged dipunsebat pembuluh ingkang sakjatosipun
sekempalan sel-sel ing dinding sel lateralnya nglampahi kekandelan kaliyan lignin (zat kayu) nanging pérangan pucuk inggil lan ngandapipun nglampahi perforasi (pelubangan) pramila gegayutan kaliyan sel-sel ingkang sejenis ing inggil saha andapipun bantuk pipa pipa kapiler dawa
Xylem betha toya saking dalem lemah ing sadaya otgan taneman lan dipundadosaken ènergi kanggé fotosintesis
Xilem punika saking trakeid, trakea utawi pembuluh kayu, parenkim xilem, saha serabut utawa serat xilem
Adedasar bentukipun kapérang dados xilem primer lan xilem sekunder
Xilem primer asalipun saking prokambium nanging manawi xilem sekunder asalipun saking kambium
Adedasar prosès kabentukipun xilem primer saged dipunbentenaken dados proto xilem saha meta xilem
prota xilem inggih punika xilem primer ingkang kawiwit sampun dumadi nanging meta xilem dèrèng dumadi
prota xilem deferensiasi ing pérangan awak primer ingkang dèrèng rampung pertumbuhanipun lan diferensiasinipun.
Cash, 26 Fèbruari 1932 – 12 September 2003) ya iku musisi lan pandamel tembhang ingkang kawak lan pakaryané sampun legèndharis.\Piyambake sampun makarya miwiti taun 1950, ingkang damel musik alirané blues lan country
Cash iku garwané saka penyany country, ya iku June Carter Cash
Cash uga diarani "Man In Black" iku pejah amarga kena diabetes
Cash uga sampun saged ngadol pakaryané 80 yuta kopi albumé ing dunya
Johnny Cash sampun gadhah album ingkang kathah
Piyambaké sampun gadhah makarya ing musik uga 50 taun luwih.
Ottawa Ottawa ya iku kutha krajan Kanada lan minagka kutha gedhé dhéwé kapapat nagara mau
Populasi kutha iki ya iku 808.391, lan populasi wewengkon Ottawa ya iku 1.146.790 (2004)
Wali kuthané ya iku Bob Chiarelli
Minangka kutha krajan, Ottawa duwé akèh "national landmark" kaya ta Parliament Hill, gedung papréntahan sentral Kanada sing niru Houses of Parliament ing Inggris; National Gallery of Canada, Royal Canadian Mint ing kunu duit Kanada dicéthak (lan cabang liyané ing Winnipeg); Rideau Canal, lan liyané
Salah siji "trademark" Ottawa sing liyané ya iku Scotiabank Place, stadion hoki es kanggo tim NHL utawa National Hockey League, Ottawa Senators
Ottawa mapan ing pinggir kidul Kali Ottawa, lan ngisi pérangan wewengkon Kali Rideau lan Rideau Canal
Pérangan tuwa kutha (kalebu sing sisa saka Bytown) dikenal minangka "Lower Town", lan mapan ing area antarané kanal lan kali
Ing sebrang kanal tumuju kulon ana "Centretown" lan "Downtown Ottawa", sing pusat kutha keuangan lan komersial
Ing tanggal 29 Juni 2007, Rideau Canal, sing mbentang tumuju Kingston, Fort Henry lan papat menara Martello ing laladan Kingston diakoni minangka Situs Warisan Donya UNESCO
Wektu iki, Ottawa dadi tuan rumah saka 130 kedutaan
Salah sijining lanjutan 49 nagara mènèhi biji kedutaan lan misi ing Amérikah Sarékat kanggo Kanada
Boy (album) Boy ya iku album studio pisanan karya grup musik Irlandia U2, dirilis déning Island Records tanggal 20 Oktober 1980
Tema umum ing antarané lagu-lagu album ya iku pikiran lan frustrasi rumaja
Album iki kalebu lagu hit Britania Raya pisanan U2, "I Will Follow"
Rilis "Boy" diéloni déning tur pisanan U2 saka bawana Éropah lan Amérikah Sarékat
Kabèh lirik ditulis déning Bono , kabèh musik disusun déning U2 Èdisi remaster 2008
Tanggal 9 April 2008, U2.com negesake yèn "Boy", bebarengan karo telung album pisanan liyané U2, "October" lan "War" bakal dirilis manèh minangka vèrsi anyar remaster
Album remaster dirilis tanggal 21 Juli 2008 ing Britania Raya, lan versi Amérika Sarekat dirilis tanggal 22 Juli 2008.
Aquarius Aquarius yaiku salah sawiji saka 88 rasi lintang ing langit
Sajeroning Zodiak, wong kang duwé lintang Aquarius, yaiku wong kang lair antarané 20 Januari nganti 18 Fèbruari
Aquarius digambarake minangka bocah lanang enom kang lagi nyuntak banyu saka siji amphora marang cangkem iwak kidul, kang diakili konstelasi "Piscis Austrinus"
Sajeroning mitologi Yunani, Aquarius yaiku Ganymede, bocah enom kang diculik déning déwa Zeus
Zeus ngutus garudha, Aquila, kanggo nyulik Ganymede supaya ora ngurusi wedhus-wedhuse manèh
Ganymede arep didadeake juru ombèn-ombèn kanggo para déwa Olimpia
Konstelasi aquarius kerep dianggep cangkir Ganymede.
Manu (Hindu) Manu, wonten salebeting agama Hindhu inggih punika manungsa ingkang kaping pisanan wonten ing bumi
Wonten ugi ingkang nyebat Manu punkika pamimpin saking saben manwantara
Manwantara inggih punika wekdal wonten ing satunggal kalpa.
Wonten sekawan welas Manwantara, saéngga wonten sekawan welas ugi Manu
Wonten ing jaman sapunika minangka Manwantara kaping pitu saha dipunpimpin déning Manu kapitu ingkang gadhah gelar Waiswata Manu.
Pertu Pertu (Sanskerta: पृथु ; Pṛ(ri)thu) wonten salebeting agama Hindhu inggih punika salah satunggaling awatara Wisnu
Panjenenganipun minangka putra Wena
Pertu gadhah garwa, ingkang asma Arcisa, ugi gadhah putra, ingkang asma Wijitaswa, Haryaksa, Dumrakesa, Wreksa kaliyan Drawina
Miturut legenda, Pertu punika minangka raja ingkang agung saha bijaksana
Kajayaanipun kados ta Bathara
Cariyosipu ugi wonten salebeting Kitab Purana, kados ta Brahmandapurana, Matsyapurana, lan sapanunggalanipun.
Pulo Adonara Pulo Adonara inggih punika salah satunggaling pulo ing Indonèsia ingkang dumunung ing Kapuloan Nusa Tenggara, ing sisih wetanipun Pulo Flores
Miturut cathetan administratipipun,Pulo Adonara kalebet wewengkon Kabupatèn Flores Timur, Provinsi Nusa Tenggara Timur, Indonèsia
Adonara inggih kalebet salah satunggaling pulo utama ing kapuloan wewengkon Kabupatèn Flores Timur
Ambanipun Pulo Adonara kirang langkung 509 km², kanthi titik paling inggil 1.676 m
Watesanipun Pulo Adonara ing sisih lor wonten Laut Flores, ing sisih kidul wonten Selat Solor ingkang dados pedhotaning Pulo Adonara kaliyan Pulo Solor), sarta ing sisih kulon wonten Selat Lowotobi ingkang dados pedhotaning Pulo Adonara kaliyan Pulo Flores
PuloAdonara inggih péranganing Kabupatèn Flores Timur kanthi punjer laladan ing kabupatenipun inggih Larantuka
Dènè Kabupatèn Flores Timur piyambak kapèrang dados tigang (3) pérangan inggih punika, Flores Daratan (ingkang mapan ing pucuk wétan Pulo Flores), Pulo Adonara, lan Pulo Solor
Pulo Adonara kapérang dados 8 kacamatan, inggih punika: Dawanipun Pulo Adonara inggih kirang langkung 30 km, lan ambanipun kirang langkung 18 km
Pulo Adonara inggih kalebet pulo paling ageng ing Kepuloan Sunda Kecil ingkang urut nomer 13
Jinising lemah ing pulo punika inggih kalebet siti vulkanik kanthi sakedhik kapur coralline ing sisih kilèn dumugi lor lan wujud laladan aluvium ing sisih kidul dumugi kilèn
Gunung ingkang taksih aktif ing pulo punika inggih Gunung Ile Boleng kanthi dhuwuripun 1.659 m
Ing sakitering laladan pagunungan wonten bukit kanthi kathah jurang ingkang jero
Iklimipun ing pulo punika inggih iklim hutan hujan tropis kanthi deresipun jawah saged ngantos 90%
Lembabipun laladan inggih saged ngantos 1.000-2.000 mm ing sasi Novèmber lan Maret
Dènè mangsa kemarau saking wulan April dumugi Oktober.Tetuwuhan ingkang kathah dipuntanem ing laladan punika inggih jinising kacang
Sapérangan ageng masarakat ing Pulo Adonara pakaryanipun inggih dados tani amargi kaanan geografisipun ingkang makaten
Tetanen ingkang dipungarap déning masarakat ing Pulo Adonara inggih tetanèn ing wewengkon garing
Dènè asling tetanèn ing pulo punika inggih kados ta jagung, kenthang, ubi, tela, klapa, tembakau, vanili, coklat lan cengkeh.
Diadekaké taun 1942 minangka salah sijining akademi, Universitas Carleton saiki duwé 65 babagan studi wiwit saka komunikasi massa, gayutan internasional, jurnalisme, sinematografi nganti teknik lan teknologi
Universitas iki duwé punjul rong èwu staf pengajar kanggo 23 èwu mahasiswa program sarjana tekan program dhoktoral
Mahasiswa asalé saka kabèh provinsi ing Kanada lan punjul 100 nagara ing donya
Universitas iki dijenengi Universitas Carleton amarga nalika diadekaké, kutha Ottawa isih kalebu ing wewengkon Carleton County
Jeneng Carleton County dijupuk saka jeneng Gubernur Jenderal Guy Carleton I Baron saka Dorchester
Rektor Universitas Carleton sing saiki ya iku Marc Garneau, antariksawan kapisan Kanada
Enem panarima Orde Kanada lan rong pemenang Bebungah Nobel naté tugas minangka rektor, Gerhard Herzberg lan Mahamantri Lester B
Carleton diadekaké taun 1942 déning sapropirané kelompok usahawan lokal lan pejabat pamarintah sing njenengaké panjenengané The Ottawa Association for the Advancement of Learning
Kampus kapisan wujud gedung sewaan, lan mung nawaraké kursus wengi ing babagan studi administrasi publik lan mata kuliah universitas tingkat dhasar
Sawisé Perang Donya II, Carleton ing taun 1945 yasa fakultas seni lan ngèlmu kawruh, kalebu ing antarané nawaraké jurusan jurnalisme lan taun kapisan babagan teknik
Ing taun 1946, Carleton pindah ing kawasan The Glebe ing bekas lokasi Ottawa Ladies' College
Gelar kapisan saka Carleton diwènèhaké déning lulusan program jurnalisme lan administrasi publik ing taun 1946
Sawisé Dewan Perwakilan Ontario ngesahaké "Carleton College Act" taun 1952, lembaga pendidikan iki resmi nduwé jeneng Carleton College, lan kanthi resmi nduwé hak mènèhi gelar
Ing taun sing pada, Carleton College nukoni tanah sing jembaré 62 hektare ing antarané Kanal Rideau lan Kali Rideau minangka lokasi pembangunan gedung kampus
Sebagian saka lemah lokasi sing asalé saka sumbangan usahawan Ottawa, Harry Stevenson Southam
Pembangunan kampus diwiwiti taun 1953.
Motor DC Servo Motor DC Servo iku dhedhasar saka Motor DC Magnet Permanen kang nganggo kualifikasi mirunggan ben sesuai kanggo aplikasi Servoing ing kalebet teknik kontrol
Ana ing Kamus Oxford ya iku istilah Servo diartikake ya iku "a mechanism that controls a large mechanism"
Guwa Brahala Guwa Brahala punika salah satunggaling papan pariwisata sajarah ingkang mapan wonten ing Gunungkidul mliginipun wonten ing kacamatan Karangmojo, Gunungkidul, Yogyakarta
Wonten ing Guwa Braholo kapanggih fosil manungsa purba kanthi wetah (wutuh)
Ingkang kapanggihaken kanthi kathah 10 fosil
"Ekskavasi" Guwa Braholo naté dipunlampahi kaping pindho déning Tim Pusat Penelitian Arkéologi Nasional kaliyan Tim Fakultas Ilmu Budaya Universitas Gadjah Mada Yogyakarta
Wonten ing "eksvakasi" mau tim kekalih punika manggihaken fosil kerangka manungsa purba kanthi umur kirang langkung 10.000 taun SM
Patemon punika dados satunggaling pérangan wigatos kanggé nyusun pola panyebaran manungsa purba saking Afrika ingkang mlebet dhateng Nusantara antawisipun 100.000-160.000 SM
Ras Austromelanesia ingkang sapunika dipunkenal minangka tiyang Papua, mlebet dhateng Nusantara nalika laladan punika taksih dados satunggal daratan kaliyan Asia
Lajeng gèsèr dhateng wétan kanthi nilaraken sisaning fosil wonten ing papan-papan kados ing Guwa Babi lan Niah ing Kalimantan saha Guwa Braholo ing Gunungkidul
Saking patemon ing Guwa Braholo punika, "mata rantai" migrasi ras Austromelanesia kapanggihaken
Kanthi patemon mau ugi saged mangertos bilih Guwa Braholo punika dados papan kanggé omah-omah dumugi ngubur manungsa
Kajawi punika manungsa purba punika saged ngginakaken "kekayaan alam" kanggé kabetahan gesang
Ing Guwa Braholo ugi wonten tandha-tandha piranti kanggégesang awujud "mata anak panah" ingkang kadamel saking watu
Ugi wonten watu serpih utawi "flake" ingkang kadamel saking balung saking jaman praneolitikum minangka kabudayan ras Austromelanesia
Guwa punika nyimpen potensi kaéndahan lukisan alam
Kendahan mau katon wonten ing ornamen gua kados stalagmit, stalagit, gourden, radastory kaliyan pilar
Guwa Braholo ingkang taksih asri punika dados papan pariwisata sajarah lan wisata alam
Kajawi punika Guwa Braholo asring kaginakaken kanggé papan "caving" utawi susur guwa déning para "Pecinta alam"
kaéndahan ing paling ngeremenaken punika fénomena ngandhaping lumah guwa ingkang kathah stalaktit, stalakmit, lan ilining lèpèn sangandhaping lemah
Guwa Braholo punika ngremenaken kanggé wisata susur guwa amargi gowa punika kalebet gowa vertikal
Kanthi tigang "pitch", ingkang kapisan kanthi jero kirang langkung 35 mèter, kaping kalih 6 mèter kanthi tantangan kathah watu ageng ("boulder") lan ingkang nomer tiga kedah nglampahi pérangan guwa ingkang mangandhap kanthi jero kirang langkung 2 mèter kanthi miring 25 drajat, saéngga total "pitch" nomer tiga punika 5 mèter
Papan pariwisata alam Guwa Braholo punika saged kejamah kanthi ngginakaken kendharakan pribadi
Manawi para wisatawan badhé ngersakaken angkudan umum saged ngginakaken "colt" warni ijo saking Terminal Wonosari kanthi jurusan Karangmojo
Wonten in Guwa punika boten mbayar tiket nanging ingkang rawuh kedah kersa njagi kalestantunan lan keasrian saking guwa punika
Kajawi punika para wisataman boten kénging ngrisak situs tilaran ingkang awis sanget reginipun punika.
Novèl iki wis diterjemahaké ing akèh basa, kaya ta basa Italia, Spanyol, Nurwègen, Ruslan, Indonesia lan liya-liyané
Novèl iki uga wis tau di-"filem"-aké kaping pindho
Pak Willy Wonka, wong sing nduwé pabrik coklat "Willy Wonka", nyebar 5 tikèt mas ing sajeroné bungkus-bungkus coklat saka pabriké
Tikét iku mau bisa minangka "tour" ing sajeroné pabrik coklat "Willy Wonka"
Charlie Bucket, bocah lanang kéré sing ngomah ana ing gubug sacedhaké pabrik coklat "Willy Wonka" ora kanyana-nyana bisa éntuk salah sawijining tikèt mas iku
Dhèwèké éntuk tikèt iku ana ing sajeroning coklat sing dituku nganggo dhuwité simbah kakungé kanggo bebungah ambal warsané Charlie
Saliyané Charlie ana 4 bocah liya sing éntuk tiket mas iku mau
Bocah-bocah iku anama Mike Teavee, Veruca Salt, Violet Beauregarde lan Augustus Gloop
Ing dina sing wis ditemtokaké, Charlie lan 4 bocah liyané nglakokaké "tour" sing wis dijanjèni déning Pak Wonka mau
Charlie dikancani simbah kakungé, déné bocah-bocah liyané dikancani bapak lan ibuné dhéwé-dhéwé
Ana ing sajeroning pabrik, Charlie, bocah-bocah liyané lan para wong tuwa padha digawé gumun déning isiné pabrik sing ora kanyana-nyana
Nanging, ing satengah-tengahing "tour", bocah-bocah saliyané Charlie padha kena masalah
Amarga padha kena prekara mau, bocah-bocah iku lan para wong tuwanè banjur kudu mandheg olèhé mèlu "tour"
Sawisé bocah papat lan para wong tuwané dhéwé-dhéwé padha metu saka "tour", wong njaban pabrik sing mèlu "tour" mung kari Charlie lan simbah kakungé
Willy Wonka banjur ngandhani wong loro mau yèn "tour" iku satemené dudu mung "tour" biyasa
"Tour" iku saranané Willy Wonka nggolèk panerus kanggo pabrik iku, amarga dhèwèke ora duwé sanak kadang.
Pulo Pamana Pulo Pamana inggih salah satunggaling pulo alit ing Indonèsia ingkang dumunung ing sisih kilèn radi kidul saking Pulo Rote
Ing cathetan administratipipun, Pulo Pamana kalebet wewengkon Kacamatan Rote Kidul-kulon, Kabupatèn Rote Ndao, Provinsi Nusa Tenggara Timur, Indonèsia
Pulo Pamana kalebet salah satunggaling pulo ingkang paling kidul ing wewengkon Indonèsia
Pulo Pamana ugi misuwur kanthi sebatan Pulo Pamana Besar, utawi "Pulo Pomaneh", "Pulo Pomana-Besar", ugi "Pomana"
Pulo Pamana mapan wonten ing titik koordinat 8°22'0" N saha 122°18'0" E ing DMS (Degrees Minutes Second) utawi-8.39997 saha 122,3 (ing dderajat desimal)
Pulo Pamana punika gadhah kaanan siti ingkang rata, langkung alit saking landas kontinen, saha dipunkiteri kaliyan toya ingkang inggil
Topografi ing pulo Pamana inggih gadhah siti kanthi wikid radi ngombak kanthi arah miringipun kirang langkung saking 3-16 %
Pulo-pulo ingkang mapan ing sakiteripun
Pulo-pulo ingkang mapan ing sakiteripun Pulo Pamana inggih punika: Iklim
Iklim ingkang dipunraosaken déning masarakat Pulo Pamana inggih punika iklim kering ingkang kénging pangaribawa angin mangsa
Dangunipun mangsa kemaro ing Pulo Pamana ugi dangu kadosiklim saha mangsa-mangsa ingkang dipunraosaken ing pulo-pulo sanès ing sakiteripun Pulo Pamana inggih punika kirang langkung 7 sasi saking sasi Mèi dumugi sasi Novèmber
Déné mangsa udan namung sekdhep, langkung cekak tinimbang mangsa kemaronipun, inggih punika namung saged 5 sasi dangunipun, ingkang kadadosan saking sasi Dhésèmber ngantos sasi April
Déné suhu udara rata-rata ingkang kadadosan inggih 27,6 drajat Celcius, kanthi suhu maksimum rata-rata 29 drajat Celcius, saha suhu minimum rata-rata 26,1 drajat celcius.
Saté klathak Saté klathak punika jinising saté ingkang asalipun saking Bantul, mliginipun saking Plèrèt, Bantul, Yogyakarta, Indonésia
Para penyadé saté punika kathah kapanggih wonten ing margi Imogiri Wétan
Saté klathak punika saté ingkang kadamel saking daging ménda
Ingkang narik kawigatèn saking saté punika inggih bumbunipun ingkang baku namung sarem
Sunduk ingkang kaginakaken ugi unik, amargi boten ngginakaken sunduk saking pring kados saté sanèsipun nanging ngginakaken wesi
Kaginakaken wesi awit irisan daging mendanipun ageng-ageng, dados manawi ngginakaken wesi ingkang kalebet konduktor utawi penghantar panas ingkang saé dados daging pérangan jero saged mateng kanthi sampurna
Kanggé ngendhani karat wonten ing wesi punika, sasampunipun dipunagem damel saté lajeng dipunresiki nganggé pasir utawi wedhi .
Kadesh Kadesh (utawa Qadesh, Qadesh-di-Orontes; basa Het: Kadeš) ya iku kutha kuna di Levant, terletak di dekat hulu Sungai Orontes
Kutha iki dikira déning Kenneth Kitchen minangka reruntuhan Tell Nebi Mend, antawis 24 km sisih kidul Homs (sek
) ing cedhak Al Qusayr ing panggonan kang saiki dadi Suriah kulon nanging disebutke sajeroning naskah prasasti ngenani Pertempuran Kadesh minangka panggonan kang cedhak Tunip ing lemah Amurru.
Pulo Solor Pulo Solor inggih punika salah satunggaling pulo ing Indonèsia ingkang dumunung ing Kapuloan Nusa Tenggara, ing sisih wétan Pulo Flores
Pulo Solor dipunwatesi kaliyan Selat Lowotobi ing sisih kulon, Selat Solor ing sisih lor, Selat Lamakera ing sisih wétan, sarta Laut Sawu ing sisih kidul
Pulo Solor kalebet salah satunggaling saking kalih pulo ingkang paling wigati sak sanèsipun Pulo Adonara ingkang mapan ing wewengkon Kabupatèn Flores Timur
Wonten ing cathetan administratipipun, Pulo Solor kalebet wewengkon Kabupatèn Flores Timur, Provinsi Nusa Tenggara Timur, Indonèsia
Pulo Solor kalebet salah satunggaling pulo ageng ing kapuloan wewengkon Kabupatèn Flores Timur